ROMÂNIA

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul școlar  2026-2027
Analizând proiectul de hotărâre înregistrat sub nr. 161/17.11.2025 privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul școlar  2026-2027, inițiat de primarul orașului, 


Având în vedere:

- referatul de aprobare, înregistrat sub nr.19207/17.11.2025;

- raportul compartimentului de resort, înregistrat sub nr.20184/2.12.2025;


- adresa Inspectoratului Şcolar Judeţean Prahova nr. 9619/04.11.2025;

- adresa Școlii Gimnaziale „Mihai Viteazul” Oraşul Boldeşti-Scăeni, nr.2428/7.11.2025;

-adresa Liceul Tehnologic „Teodor Diamant” Oraşul Boldeşti-Scăeni nr.3278/ 13.11.2025;

- art. 19 alin. (6) lit. a) din Legea nr. 198/2023 a învățământului preuniversitar;


- art. 3 din  Anexa nr. 1 la Metodologia privind procesul de organizare a reţelei şcolare a unităţilor de învăţământ preuniversitar,  aprobată prin Ordinul Ministrului Educaţiei Naţionale nr. 6800/2023;


- Ordinul 6637/2025 privind aprobarea Calendarului operaţiunilor de organizare a reţelei şcolare, pentru anul şcolar 2026-2027;

- avizul  conform pentru organizarea rețelei școlare în anul școlar 2026-2027, transmis de Inspectoratul Şcolar Judeţean Prahova prin adresa nr.10129/25.11.2025; 

- avizul secretarului general, înregistrat sub nr. 20185/2.12.2025;


- avizul  comisiei de specialitate nr. 3 – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;


În temeiul prevederilor art. 129 alin. (2) lit. d), alin. (7) lit. a), art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în ședința publică ordinară în data de 18.12.2025, adoptă prezenta hotărâre:

Art. 1. Se organizează reţeaua şcolară a unităţilor de învăţământ preuniversitar de stat  din oraşul Boldeşti-Scăeni pentru anul şcolar 2026-2027, conform anexei care face parte integrantă din prezenta hotărâre.

Art. 2. Prezenta hotărâre se comunică unităţilor de învăţământ preuniversitar de stat cu personalitate juridică de pe raza oraşului şi Inspectoratului Şcolar Judeţean Prahova şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.         

